*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*253. számú előterjesztés*

Bátaszék Város Önkormányzata Képviselő-testületének 2018. október 31-én

16,00 órakor megtartandó ülésére

*szociális tűzifa juttatás természetbeni támogatás biztosítására beérkezett ajánlatok*

|  |
| --- |
| **Előterjesztő:** Dr. Bozsolik Róbertpolgármester  **Készítette:** Dr. Tóth Korinna igazgatási ügyintéző  **Törvényességi ellenőrzést végezte**: Takácsné Gehring Mária aljegyző  **Tárgyalja:**  Szociális Bizottság: 2018. 10. 30.  PG Bizottság: 2018. 10. 30. |

**Tisztelt Képviselő-testület!**

A 2018. évre vonatkozóan tervezett szociális kiadási kereteken belül az alábbi kérelemmel fordulunk a képviselő-testület felé:

A szociális támogatások kiemelten fontos területe a rászorulók téli tűzifa támogatása. Sajnos továbbra is csak a kistelepülések kapnak – szociális tűzifa program keretében – állami támogatást; így e program megvalósítása az önkormányzatot terheli. Tavaly novemberben 47, idén januárban pedig 48 család részesült természetbeni támogatásban, átlag 22 - 23.000,- Ft értékben. Jelenleg – az előterjesztés készítéséig – 30 kérelem érkezett be, azonban a korábbi kérelmek számát tekintve még körülbelül 10-15 kérelem várható.

Az önkormányzat 2018. évi költségvetésében 2.000.000 Ft keretösszeg került jóváhagyásra, ebben az évben a dologi kiadások között, melyből 2018 januárjában 1.112.000 Ft felhasználásra került. A fennmaradó összeg (888.000 Ft) várhatóan nem fedezi a jelentkező igényeket - figyelemmel arra, hogy legalább 50 kérelmezővel kell számoljunk ez év végéig - ezért 312.000 Ft átcsoportosítására lenne szükség a települési rendkívüli támogatás keretéből (pénzbeli) a dologi kiadások előirányzatába, annak érdekében, hogy mintegy 1.200.000 Ft-os keretösszeg kerülhessen kialakításra. Ez által ebben a költségvetési évben 2.312.000 Ft-os keretösszeg kerülhet felhasználásra természetben biztosítandó tüzelő támogatásra.

Az önkormányzat 7 vállalkozótól kért be ajánlatot tűzifára, illetve brikettre. (*Az árajánlatok az előterjesztést mellékletét képezik.*) 3 vállalkozó/vállalkozás nem nyújtott be ajánlatot, a beérkezett ajánlatok mindegyike megfelelt a feltételeknek.

|  |  |  |
| --- | --- | --- |
| **ajánlatot adó** | **szolgáltatás** | **ár** |
| **KRI-GÁB Kft.**  ***Bátaszék*** | **vegyes kemény tűzifa (cser, tölgy, bükk) kuglizva, helyszínre szállítással** | **bruttó 3.400,- Ft/mázsa** |
| Flóra Mihály  (Tüzelőanyag Kereskedés)  *Szekszárd* | vegyes kemény tűzifa hasogatva  vegyes kemény tűzifa kuglizva  szállítási díj | bruttó 3.600,- Ft/mázsa  bruttó 3.200,- Ft/mázsa  bruttó 6.000,- Ft/cím |
| KEROB TRADE Kft.  (Kenéz Róbert)  *Baja* | tűzifa hasogatva akác  tűzifa hasogatva bükk  tűzifa hasogatva vegyes  Brikett  Szállítási díj | bruttó 1.206,- Ft/zsák (25 kg)  bruttó 1.168,- Ft/zsák (25 kg)  bruttó 1.143,- Ft/ zsák (25 kg)  bruttó 1.875,- Ft/zsák (25 kg)  bruttó 6.604,- Ft/cím |
| **LEGNO „2000” Bt.**  ***Szálka*** | **brikett**  **szállítás** | **bruttó 850,- Ft/zsák (10 kg)**  **bruttó 2.000 Ft/cím** |

Az ajánlatok közül a tűzifa vonatkozásában a KRI-GÁB Kft, a brikett vonatkozásában pedig a „LEGNO 2000” Bt bizonyult legkedvezőbbnek figyelemmel arra, hogy a tűzifa esetén az árnak tartalmaznia kellett a kitermelést, a hasogatás-kuglizást, valamint a jogosultak címére történő kiszállítást, brikett esetén a címre történő kiszállítást, így javasoljuk ezen két vállalkozóval a szerződés megkötését.

Kérem a képviselő-testületet, hogy fentiek alapján az alábbi határozati javaslatot fogadja el:

**H a t á r o z a t i j a v a s l a t :**

**szociális tűzifa juttatás természetbeni támogatás biztosítására beérkezett ajánlatokra**

Bátaszék Város Önkormányzatának Képviselő-testülete

1. a 2018. év második félévi szociális tűzifa juttatás természetbeni támogatás biztosítása érdekében
2. a KRI-GÁB Kft.-vel (7140 Bátaszék, Bajai út 26) szociális célú tűzifa vásárlása és kiszállítása tárgyában
3. a LEGNO 2000” Bt.-vel (7121 Szálka, Táncsics u. 39) brikett vásárlása és kiszállítása tárgyában

kötendő szerződést jóváhagyja, melynek fedezete a önkormányzat 2018. évi költségvetésében a dologi kiadások között a szociális tűzifa vásárlásra jóváhagyott előirányzata;

1. a várható tüzelő támogatási igények természetben történő biztosítása érdekében 312.000 Ft-tal csökkenti a rendkívüli települési támogatások (pénzbeli) keretösszegét, és ugyanekkora összegben megemeli a dologi kiadások szociális tűzifa vásárlásra biztosított előirányzatát;
2. felkéri továbbá a KÖH pénzügyi irodáját a fenti változások átvezetésére a 2018. évi költségvetési rendeletben;
3. felhatalmazza a város polgármesterét, hogy a vállalkozókkal kötendő szerződéseket – a határozat melléklete szerinti tartalommal – az önkormányzat nevében aláírja.

*Határidő:* azonnal

*Felelős:* Dr. Bozsolik Róbert polgármester

*(a szerződések aláírásáért)*

*Határozatról értesül:* KRI-GÁB Kft., Bátaszék

„LEGNO” 2000 Bt., Szálka

Bátaszéki KÖH hatósági iroda

Bátaszéki KÖH pénzügyi iroda

irattár